CELEX: 62010CN0470
Language: lt
Date: 2010-09-28 00:00:00
Title: Byla C-470/10: 2010 m. rugsėjo 28 d. pareikštas ieškinys byloje Europos Komisija prieš Portugalijos Respubliką

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/19
            
         2010 m. rugsėjo 28 d. pareikštas ieškinys byloje Europos Komisija prieš Portugalijos Respubliką
   
   (Byla C-470/10)
   ()
   2010/C 328/34
   Proceso kalba: portugalų
   
      Šalys
   
   
      Ieškovė: Europos Komisija, atstovaujama M. França ir I.V. Rogalski
   
      Atsakovė: Portugalijos Respublika
   
      Ieškovės reikalavimai
   
   
               —
            
            
               Pripažinti, kad nepanaikinusi reikalavimo Portugalijos valdžios institucijose registruotis ir akredituotis laikinai teikiant Bendrijos patentinių patikėtinių, kurie teisėtai įsisteigę kitoje valstybėje narėje, paslaugas ir tikrindama Bendrijos patentinių patikėtinių, judančių Portugalijoje, profesines kvalifikacijas net ir tuo atveju, kai jie paslaugas teikia laikinai, Portugalijos Respublika neįvykdė įsipareigojimų pagal SESV 56 straipsnį ir Direktyvos 2005/36/EB (1) dėl profesinių kvalifikacijų pripažinimo 5–7 straipsnius.
            
         
               —
            
            
               Priteisti iš Portugalijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Pagal aptariamus Portugalijos teisės aktus kitoje valstybėje narėje teisėtai įsisteigusiems prekių ženklų ir patentiniams patikėtiniams draudžiama atstovauti Portugalijos Nacionaliniame pramoninės nuosavybės institute (INPI), kai jie atvyksta į Portugaliją teikti paslaugas kitoje valstybėje narėje esantiems klientams, jei minėti patikėtiniai iš anksto neišlaikė egzamino, kad institutas juos akredituotų ar pripažintų.
   
      (1)  OL L 255, p. 22